同穎叔修撰登蕃塔
作者：郭祥正
朝代：宋

paragraphs: 寶塔疑神運，擎天此柱雄。
勢分吳越半，影插斗牛中。
拔地無層限，登霄有路通。
三城依作鎮，一海自横空。
禮佛諸蕃異，焚香與漢同。
祝堯齊北極，望舶請南風。
瑞氣凝仙露，靈光散玉虹。
鐸音爭響亮，春色正冲融。
視筆添清逸，凭欄洗困蒙。
更當高萬丈，吾欲跨冥鴻。